**Ministru kabineta sēdes protokollēmuma projekta**

 **“Par Ministru kabineta 2017. gada 17. janvāra sēdes protokollēmuma (prot. Nr. 3 12.§) "Noteikumu projekts "Zemes pārskatā iekļaujamās informācijas sagatavošanas kārtība" 2. punktā dotā uzdevuma aktualitāti” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrijas (turpmāk – VARAM) iniciatīva ņemot vērā, ka Ministru kabineta 2017. gada 17. janvāra sēdes protokollēmuma (prot. Nr. 3 12. §) "Noteikumu projekts "Zemes pārskatā iekļaujamās informācijas sagatavošanas kārtība"" 2. punktā dotais uzdevums ir zaudējis aktualitāti.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta sēdes protokollēmuma projekts “Par Ministru kabineta 2017. gada 17. janvāra sēdes protokollēmuma (prot. Nr. 3 12.§) "Noteikumu projekts "Zemes pārskatā iekļaujamās informācijas sagatavošanas kārtība"" 2. punktā dotā uzdevuma aktualitāti” (turpmāk – protokollēmuma projekts) izstrādāts saistībā ar to, ka, izskatot Ministru kabineta noteikumu projektu “Zemes pārskatā iekļaujamās informācijas sagatavošanas kārtība” (turpmāk – noteikumu projekts) Ministru kabinets ar 2017. gada 17. janvāra sēdes protokollēmuma (prot. Nr. 3, 12. §) "Noteikumu projekts "Zemes pārskatā iekļaujamās informācijas sagatavošanas kārtība"" (turpmāk – protokollēmums) 2. punktu uzdeva VARAM sadarbībā ar Ekonomikas ministriju sagatavot informatīvo ziņojumu par iespējām zemes pārskatu sagatavot, izmantojot oficiālās statistikas portālā uzkrātos datus. Tā kā noteikumu projektā iekļautais regulējums paredzēja, ka institūcijas zemes pārskata sagatavošanai nepieciešamos datus iesniedz elektroniski, izmantojot Valsts reģionālās attīstības aģentūras datņu pārsūtīšanas protokola (*File Transfer Protocol*) serveri, tad minētais uzdevums Ministru kabineta sēdes protokollēmumā tika iekļauts, ņemot vērā noteikumu projekta saskaņošanas laikā Ekonomikas ministrijas izteikto iebildumu. Ekonomikas ministrijas ieskatā valstiski nozīmīga statistika, tai skaitā arī par zemi, būtu iekļaujama Valsts statistiskās informācijas programmā (turpmāk – VSIP) un ka nebūtu pieļaujama situācija, ka valstiski nozīmīgas statistikas sagatavošanas pienākums tiek noteikts dažādos tiesību aktos, līdz ar to radot informācijas dublēšanas risku un nesniedzot vienotu priekšstatu par valsts vajadzībām pēc oficiālās statistikas, jo daļu datu iestādes sagatavo un publicē VSIP ietvaros un informācija sākot ar 2018. gadu būtu pieejama Oficiālās statistikas portālā, līdz ar to VARAM būtu pieejama zemes pārskata sagatavošanai nepieciešamā informācija.Situācija ar institūciju datu, tai skaitā zemes pārskata sagatavošanai nepieciešamo datu, publicēšanu pēdējos gados ir būtiski mainījusies. Ar 2018. gadu darbību ir uzsācis VARAM izstrādātais un pārraudzībā esošais Latvijas Atvērto datu portāls (turpmāk – Atvērto datu portāls), kura mērķis ir nodrošināt tīmekļvietni, kurā valsts iestādes var publicēt informāciju, piemēram, no publiskiem reģistriem un valsts informācijas sistēmu publiskajām daļām, pētījumiem, kā arī dažāda veida statistiku, tabulas utml., lai nodotu informāciju sabiedrībai tādā formā, lai to varētu lejupielādēt, apstrādāt un izmantot, piemēram, jaunu pētījumu un pakalpojumu izveidē. Atbilstoši Informācijas atklātības likuma 1. panta 6. punktam atvērtie dati ir brīvi pieejama bezmaksas informācija bez atkārtotas izmantošanas ierobežojumiem, kuru var rediģēt un automatizēti apstrādāt ar brīvi pieejamām lietojumprogrammām. Pašlaik zemes pārskata sagatavošanā lielākā daļa informācijas tiek ņemta no Atvērto datu portāla. Ņemot vērā minēto, Ministru kabinets 2018. gada 16. janvārī (prot. Nr. 3 19. §) pieņēma grozījumu Ministru kabineta 2017. gada 17. janvāra noteikumos Nr. 35 "Zemes pārskatā iekļaujamās informācijas sagatavošanas kārtība", kas noteic, ka institūcijas datus zemes pārskata sagatavošanai iesniedz elektroniski, publicējot Atvērto datu portālā vai, ja dati satur informāciju, kas neatbilst Informācijas atklātības likuma 1. panta 6. punktam un nododami tikai zemes pārskata sagatavošanai, ievietojot tos Valsts reģionālās attīstības aģentūras datņu pārsūtīšanas protokola (*File Transfer Protocol*) serverī (iepriekš minēto noteikumu 6. punkts).VARAM ar 2020. gada 12. februāra vēstuli Nr. 1-132/1298 lūdza Ekonomikas ministriju izvērtēt un sniegt viedokli, vai Ministru kabineta dotais uzdevums par informatīvā ziņojuma izstrādi joprojām ir aktuāls, un vai zemes pārskata sagatavošanai būtu izmantojami tikai Oficiālās statistikas portālā pieejamie dati. Šajā sakarā VARAM saņēma Ekonomikas ministrijas 2020. gada 6.marta vēstuli Nr. 3.3-2/2020/1278N.Ņemot vērā minēto, VARAM ieskatā protokollēmuma 2.punktā dotais uzdevums ir zaudējis savu aktualitāti. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav tiešas ietekmes uz kādām noteiktām sabiedrības mērķgrupām, jo tiek saglabāta esošā kārtība datu, kas tiek izmantoti zemes pārskata sagatavošanai, iesniegšanai. Šie dati ir brīvi pieejami visām sabiedrības mērķgrupām Atvērto datu portālā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka protokollēmuma projekts neatbilst minētajiem kritērijiem, sabiedrības līdzdalības kārtība protokollēmuma projekta izstrādē netiek piemērota. Protokollēmuma projekts un tā sākotnējās ietekmes novērtējuma ziņojums (anotācija) pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejams Ministru kabineta tīmekļvietnē – sadaļā/*Ministru kabineta sēdes*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Protokollēmuma projekta īstenošana tiks veikta esošo cilvēkresursu ietvaros. Protokollēmuma projekts neparedz jaunas funkcijas.Protokollēmuma projekts neparedz jaunu institūciju izveidi, likvidāciju vai reorganizāciju.Protokollēmuma projekts negroza iesaistīto institūciju funkcijas un uzdevumus. |
| 3. | Cita informācija | Nav.  |

Vides aizsardzības un

reģionālās attīstības ministrs Juris Pūce

Kāpostiņš, 67026565

edvins.kapostins@varam.gov.lv